recursal/SuperWikiNEXT-32B huggingface dataset:
**Брз пат** ― поим кој е користен во информатиката наука за да се опише патека со пократка должина на инструкциската патека низ програма во споредба со нормалниот пат. За да биде делотворен брзиот пат, тој мора поефикасно да се справи со најчестите задачи од нормалниот пат, оставајќи ја втората да се справува со невообичаени случаи, случаи на агол, ракување со грешки и други аномалии. Брзите патишта се облик на оптимизација.

На пример посветена машинска опрема за насочување што се користени за изградба на сметачки мрежи честопати поддржува програмска опрема посветена на ракување со најчестите видови пакети, со други видови, на пример со контролни информации или пакети насочени кон самиот уред наместо да се насочуваат на друго место, ставени на метафоричен „бавен пат", во овој пример обично применета од програмска опрема што работи на контролниот обработувач.

Развиени се посебни примени на мрежни програмскоопремни архитектури кои го користат концептот на брз пат за максимизирање на перформансите на програмската опрема за обработка на пакети. Во овие примени, мрежниот куп е поделен на два слоја, а долниот слој, вообичаено наречен брз пат, ги обработува поголемиот дел од дојдовните пакети надвор од опкружувањето на оперативниот систем (ОС) без да се нанесат некои од општите трошоци на ОС што ја намалуваат севкупната изведба. Само оние ретки пакети кои бараат сложена обработка се проследуваат до мрежниот куп на ОС, кој ги извршува потребните функции за управување, сигнализација и контрола.

Некои машинскоопремни контролери на RAID применуваат „брз пат" за пристап до запишување што го заобиколува кешот на контролорот во одредени ситуации. Ова има тенденција да го зголеми IOPS, особено за погони со цврста состојба.

Поврзано
--------

* Контролно поле
* Податочно поле
* Самомодификувачки код

Наводи
------

1. ↑  How to Choose the Best Router Switching Path for Your Network
Главната црква „Св. Троица"
**Буковски Ливади** — населба која се наоѓа на јужниот влез на градот Битола, покрај патот кој води до грчката граница. Населбата се наоѓа веднаш под селото Буково, од каде што доаѓа и нејзиното име. Со изградба се започнало во доцните седумдесетти и раните осумдесетти години. Населбата се наоѓа во непосредна близина на археолошкото наоѓалиште Хераклеја Линкестис и зоолошката градина.

Градби
------

Во населбата се наоѓа црквата „Св. Троица", која е воедно и парохиски храм на Буковската парохија.

Улици
-----

Улици во оваа населба:

— Апостол Здравевски

— Ѓорѓи Зековски

— Кочо Доловски 

— Паца Мирчева 

— Митре Врчковски

— Кумровец

— Крстин Чулаковски-Кичо

— Панде Илковски

— 4-та

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.

|  |  |  |  |  |
| --- | --- | --- | --- | --- |
| 

| * п
* р
* у
Населби и маала во Битола |
| --- |
|  |
| 
Арнаут Маало •  Бадембалари •  Баир •  Бактериолошка •  Бела Чешма •  Боримечка •  Брусничка Населба •  Буковски Ливади •  Влашко Маало •  Горно Оризари •  Гратчето Пејтон •  Гргур •  Девејани •  Довлеџик •  Ѓупско Маало •  Јени Маале •  Kајгаз Маало •  Карпош •  Кланица •  Лавци •  Маџар Маало •  Недопирливи •  Нова Битола •  Областа •  Петочна Вода •  Ремо •  Руска Црква •  Стара Чаршија •  Стрежевска Населба •  Стрелиште •  Стрчин •  Триангла •  Ушици
 | Грбот на општина Битола |

 |

---
Жак Офенбах, фотографија од Надар, ок. 1860-тите.
***Багатела*** (француски: *Bagatelle*) ― комична опера во еден чин од Жак Офенбах, со француско либрето на Ектор Кремјо и Ернест Блум.

За прв пат била изведена на 21 мај 1874 година во Буфскиот театар во Париз под раководство на композиторот.

Улоги
-----

| Улога | Вид на глас | Прв глумечки состав, 21 мај 1874 година(Диригент: Жак Офенбах) |
| --- | --- | --- |
| Багатела | сопран | Ана Жудик |
| Жорж де Плантевил | сопран | Лоренс Гриво |
| Финет, слугинка на Багатела | сопран | Г-ѓа Сузан |
| Писташ | баритон | Едуар Жорж |
|

Синопсис
--------

Делото е сместено во будоарот на ѕвездата на кафе-концертот, Багатела. Нејзината слугинка Финет има афера со кларинетист сведена на свирење во бендот Сирк Фернандо, Писташ. После настап, Багатела вежба селска песна кога низ прозорецот влегува 18-годишен млад обожавател. Тој е Жорж де Плантевил и за да се осигура дека ќе останат заедно, ги фрла клучевите низ прозорецот. Меѓутоа, во станот бил скриен и Писташ; наутро Финет треба да ги ослободи сите три. Излегува дека Жорж ја бранел Багатела за време на нејзиното шоу против клеветниците, па таа му возвраќа на љубовта.

Снимки
------

* Снимки на operadis-opera-discography.org.uk

Наводи
------

1. ↑  Lamb A. Jacques Offenbach (work list). In: *The New Grove Dictionary of Opera.* Macmillan, London and New York, 1997.
2. ↑  Yon, Jean-Claude. *Jacques Offenbach.* Editions Gallimard, Paris, 2000.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* BNF: cb14790857z (податоци)

 |

 |
**Алпер Потук** (роден на 8 април 1991 во Болвадин) — турски фудбалер, играч од средниот ред на Фенербахче и на турската репрезентација.

Клупска кариера
---------------

Потук е роден во Болвадин, Афјонкарахисар покраината, на 8 април 1991 година и започнал да игра фудбал со пријателите на улица, добивајќи силна поддршка од своето семејство, особено од неговиот татко и брат; брат му го водел на тренинзите на фудбалскиот клуб Афјонкарахисарспор за да види како работат професионалните фудбалери. Семејството Потук потоа се преселило во Ескишехир, поради работата на неговиот татко.

Токму по доаѓањето во Ескишехир, Алпер му се приклучил најпрво на фудбалскиот клуб Чифтелеспор, а потоа во 2005 станал член на младинскиот состав на Ескишехирспор. Своето деби за првиот тим на Ескишехирспор го направил на 29 мај 2009 во натпревар против Газиантепспор.

На 22 мај 2013, Потук го комплетирал својот трансфер во Фенербахче, потпишувајќи петгодишен договор со клубот. Сумата која *Фенер* ја платил изнесувала 6.250.000 милиони евра плус камерунецот Анри Бјенвену кој заминал во спротивен правец (во Ескишехирспор). Дебитирал за Фенербахче на 31 јули 2013, во натпревар од квалификациите за Лигата на шампионите против Салцбург кој завршил 1-1. На 31 август 2013, го постигнал својот прв гол за клубот во победата со 5-2 над Сиваспор на домашен терен.

Репрезентативна кариера
-----------------------

Потук ја претставувал својата земја во репрезентацииите под 19, под 20 и под 21 година. Својот прв натпревар за сениорската репрезентација на Турција го одиграл на 29 февруари 2012 година, во пријателски натпревар против Словачка на Стадионот Бурса Ататурк. Потоа, тој го одиграл својот прв квалификациски натпревар против Андора, на 22 март 2013 година, во квалификациите за Светското првенство 2014.

Титули
------

#### Турција Фенербахче

* **Турска Супер лига Супер лига** (1) : 2013–14
* **Суперкуп на Турција** (1) : 2014

Надворешни врски
----------------

* Алпер Потук на soccerway
* Алпер Потук на transfermarkt
**Блага Видец** (Битола, 24 септември 1930

 – Сараево, 21 октомври 1982

) — македонска оперска пејачка - мецосопран.

Животопис
---------

Видец е родена во Скопје на 24 септември 1930 година. Пеење учела во Загреб и во Љубљана. Била солист
на Операта на МНТ од 1954 до 1960, а потоа на Сараевската опера. Остварила повеќе главни улоги од мецосопранскиот фах, меѓу кои: *Ацучена* (Трубадур), *Амнерис* (Аида), *Далила* (Самсон и Далила), *Кармен*, *Фенена* (Набуко), Поседувала природна музикалност и смисла за сценско обликување. Настапувала на концертниот подиум и во доменот на народната и забавната музика.

Фестивали
---------

* 1960 Опатија — Приспивна за Скопје
* 1974 Илиџа — Сакај, љуби

Наводи
------

1. ↑  *Македонска енциклопедија*. **I** (прво. изд.). МАНУ. стр. 273. ISBN 978-608-203-024-1.
2. ↑  „АНДРЕЈА СТОЈКОВСКИ, КОЛЕКЦИОНЕР - Собирач на македонска народна музика". Дневник. 18 март 2006. Посетено на 2009-11-21.[*мртва врска*]
**Грегори Филип Крафорд** (англиски: *Gregory Philip Crawford*, р. 1965 во Елирија, Охајо, САД) е американски инженер и физичар. Тој моментално ја врши должноста на 22ри ректор на Мајамскиот универзитет во Оксфорд, Охајо. Претходно Крафорд беше проректор на универзитетот „Нотр Дам" близу Саут Бенд, Индијана, САД. Неговата научна екпертиза е во оптика, фотоника и меки материјали за апликации во биомедицината.

Крафорд ги завршува сите степени на високо образование на Кентскиот државен универзитет во областа на математиката и физиката. Неговата докторска дисертација е од областа на хемиската физика на тема „Површинско вкотвување и еластични својства на ограничени течни кристали". По докторирањето кратко работи како постдокторски научен соработник и се испробува во приватниот сектор. Во 1996 година се враќа во академските кругови како доцент на Брауновиот универзитет во Провиденс, Род Ајленд, САД. Таму, Крафорд предава инженерство и физика, а евентуално ја достигнува и деканската позиција во Дивизијата за инженерство. По влегувањето во управата, тој се префрла на универзитетот „Нотр Дам" како декан на Колеџот за наука, а потоа ја води и универзитетската иницијатива за Калифорнија како проректор. Во 2016 година, Крафорд е назначен за ректор на Мајамскиот универзитет.

Крафорд е автор на повеќе од 400 научни трудови и доделени му се 21 патент за неговите изуми. Добитник е на бројни награди за истражувачката и педагошка дејност.

Во приватниот живот, Крафорд е оженет со Ренејт и има две ќерки. Грегори и Ренејт Крафорд се посветени на филантропија за медицински цели. Во 2010 година, тие возеа со велосипеди преку САД со цел да соберат средства за поддршка на истражувачките напори за наоѓање лек за Ниман-Пиковата болест од тип Ц.

Наводи
------

1. ↑  Michael D. Clark, Staff Writer. „Miami U. votes in new president, creates new regional degrees". *daytondailynews* (англиски). Посетено на 2020-04-28.
2. 1 2  „Gregory Crawford chosen as Miami University's 22nd president". Feb 19, 2016. Посетено на 2020-04-27.
3. 1 2  Dame, Marketing Communications: Web // University of Notre. „VP and associate provost Crawford elected president of Miami University". *Notre Dame News* (англиски). Посетено на 2020-04-28.
4. ↑  „Gregory Philip Crawford CV" (PDF). Посетено на 2020-04-27.
5. 1 2 3  „President's Biography". Посетено на 2020-04-27.
6. ↑  Dame, Marketing Communications: Web // University of Notre. „Brown University researcher appointed College of Science dean". *Notre Dame News* (англиски). Посетено на 2020-04-28.
Алпска ливада во Северната Каскада, Вашингтон, САД

**Алпска вегетација** претставува вегетациски тип што се развива над горната шумска граница, над субалпските пасишта и субалпските грмушести заедници, по високите планини од умерениот климатски појас (над 2200 m надморска висина). Во нејзиниот состав доминираат ниски баздовидни или перничести повеќегодишни тревести или грмушести растенија, приспособени кон специфичните еколошки услови на високопланинскиот појас каде што има краток вегетациски период, многу ниски температури во зимскиот период, долготрајна снежна покривка, свежи лета, силни ветрови, дождови и интензивно сончево осветлуваве. Алпската вегетација опфаќа разновидни растителни заедници што се развиваат на хетерогена подлога (кисели почви, карбонати, планински тресетишта, сипари, точила, камевари, карпи и др.), кои припаѓаат кон различни вегетациски класи - *Elyno-Seslerietea, Caricetea curvulae, Salicetea herbaceae, Scheuchzerio-Caricetea fuscae, Drypetea spinosae, Asplenietea trichomanis* и др.

Покрај разните претставници од фамилијата на тревите (*Poaceae*), нејзината физиономија ја определуваат голем број видови од родовите: 

* *Androsace*,
* *Gentiana*,
* *Geum*,
* *Primula*,
* *Saxifraga*,
* *Soldanella*,
* *Thymus* и др.

Алпска вегетација во Европа
---------------------------

Алпска вегетација се развива на голем број планински масиви во Европа како на пример - Алпи, Карпати, Пиринеи, Кавказ, планини на Балканскиот Полуостров и др.

Алпска вегетација во Република Македонија
-----------------------------------------

Во РМ алпски заедници се присутни на повеќе планински масиви како на пример – Шар Планина, Јакупица, Кораб, Дешат, Бистра, Стогово, Јабланица, Галичица, Пелистер, Ниџе и други.

Извор
-----

Македонска Енциклопедија, проф. д-р Владо Матевски, Природно-математички факултет, Скопје, *АЛПСКА ВЕГЕТАЦИЈА ВО РЕПУБЛИКА МАКЕДОНИЈА* стр. 41-42, МАНУ, Скопје, 2009.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NDL: 00566898
* NKC: ph323385

 |

 |
**Бавноста (s)** - количина воведена во сеизмологијата што е реципрочна брзина. Така, времето на патување на бран е растојанието што бранот го поминува повеќе пати од бавноста на медиумот (во сеизмологијата, тој се однесува на различни слоеви на Земјата кои покажуваат различна густина) Така,

Бавност = 1/Брзина

Ако ја поделиме патеката проследена со зракот на N сегменти со број i = 1, 2.. N вкупното време на патување на бранот е

{\displaystyle \Gamma =\sum \_{i=1}^{N}s\_{i}\Delta x\_{i}}

Затоа, преостанатото време на патување се должи на заминувањата во бавноста што ги доживува бранот долж патот на зракот.

Сонично мерење
--------------

Мерења на времето на интервален премин, назначено {\displaystyle {\Delta }t}, направени за време на жично мерење се користат за да се утврдат звучните брзини на ѕидниот камен во дупнатини. Користената алатка има извори и приемници кои се во контакт со бунарот и го мери одложувањето помеѓу изворот што се активира и сигналот што се прима. Мерењата се вообичаени во единиците на микросекунди по стапка и се снимаат на дневникот на бунарот.

Наводи
------

1. ↑  Glover, Paul. „16. The Sonic or Acoustic Log" (PDF). *Petrophysics MSc Course Notes*. Посетено на 28 февруари 2021.

Надворешни врски
----------------

* Ram, A.; Yadav, L. (1984), „Structural corrections for slowness and azimuth of seismic signals arriving at Gauribidanur array", *Bulletin of the Seismological Society of America*, Seismological Society of America, **74** (1): 97–105
* Stein, S.; Wysession, M. (1991). *An Introduction to Seismology, Earthquakes, and Earth Structure*. Wiley. ISBN 978-0-86542-078-6.
**Благородна Дулиќ** (Кочани, 18 април 1941

 - Скопје, 7 мај 2019

) — македонска судијка и политичарка, како и пратеничка во Собранието на Македонија во повеќе мандати од 2006 до 2014 година.

Животопис
---------

Дулиќ е родена на 18 април 1941 година во Кочани. Завршила Правен факултет на Универзитетот „Св. Кирил и Методиј" во Скопје. Била пратеничка во повеќе наврати во Собранието. Паралелно со тоа била и член во неколку парламентарни комисии како претседател на Законодавно-правната комисија, заменик претседател Комисијата за прашања на изборите и именувањата, член на Комисијата за уставни прашања, член на Пратеничката група на Собранието на Македонија за соработка со Парламентот на Федерацијата на Босна и Херцеговина, член на Пратеничката група на Собранието на Македонија за соработка со Парламентот на Република Хрватска, член Пратеничката група на Собранието на Македонија за соработка со Парламентот на Црна Гора. 
Дулиќ била и член на Републичкиот судски совет, судија на Врховниот суд и Стопанскиот суд на Македонија.
Починала на 7 мај 2019 година во Скопје.

Наводи
------

1. ↑  „Почина поранешната пратеничка Благородна Дулиќ". Архивирано од изворникот на 2022-04-24. Посетено на 2019-05-15.
Прататковината на Словените.

**Антите** се една од трите словенски племенски групи образувани во IV век, на територијата на словенската прататковина, која се наоѓала источно и северно од Карпатите до реките Висла и Днепар.

Според римскиот хроничар Такит (а и според огромниот број слависти), Словените се делеле на три племенски групи: Венети, населени на западниот дел од нивната татковина, Анти, населени на источниот, и Склавини населени на јужниот дел. Тој исто така ја одредува татковината на Словените: Северното Прикарпатие – реките Днестар и Днепар.

Антите според Шахматов биле најбројнота словенска племенска група. Најголемиот дел од Антите останал во прататковината, или почнал да се придвижува кон исток и север - додека мал дел од Антите заедно со Склавините тргнал надолу и преку Карпатите навлегол во на југ сè до Тракија и Македонија.

|  |  |
| --- | --- |
| Stub icon | *Оваа статија историјата е никулец. Можете да помогнете со тоа што ќе ја проширите.** п
* р
* у
 |
**Грегори Купе** (роден во Ле Пјуј-ан-Веле, Франција на 31 декември 1972) — поранешен француски голман и репрезентативец на својата земја.

Во својата долга кариера играл за само четири клуба и тоа Сент Етјен, Лион (11 сезони), Атлетико Мадрид и Париз Сен Жермен.

Кариера
-------

### Клупска кариера

Својата младинска кариера ја започнал во екипата од родниот град Олимпик Ле Пјуј, а од 1993 година ја започнал својата професионална фудбалска кариера во екипата на Сент Етјен. Во клубот останал до 1997 година кога се преселил во Лион. Во периодот кога овој клуб бил во подем, Купе бил една од поважните алки во клубот и тој имал огромен придонес во освојувањето на незаборавните седум титули едноподруго во Француското првенство. Покрај тоа Купе освоил и 5 Суперкупа и по еден трофеј во Купот на Франција и Лига купот на Франција, а во 2008 година потпишал за Атлетико Мадрид, напуштајќи го Лион по цели 11 години во клубот. Во Атлетико имал една неуспешна сезона во која одиграл само 6 натпревари по што веќе следното лето се вратил во Франција за да игра за Париз Сен Жермен. Во двете сезони со *Парижаните*, не успеал да освои никаков трофеј, па по завршувањето на сезоната 2010-11 решил да ја заврши својата кариера.

### Репрезентативна кариера

Купе бил репрезентативец на Франција седум години од 2001 до 2008 и ја претставувал својата земја на две Светски (2002 и 2006) и две Европски првенства (2004 и 2008).

Титули
------

### Клубови

### Франција Олимпик Лион

* **Лига 1** (7) : 2001-02, 2002-03, 2003-04, 2004-05, 2005-06, 2006-07, 2007-08.
* **Куп на Франција** (1) : 2008.
* **Лига куп на Франција** (1) : 2001.
* **Француски Суперкуп** (5) : 2003, 2004, 2005, 2007, 2008.

### Репрезентативни

### Франција Франција

* **Куп на конфедерации** (2) : 2001 и 2003

Надворешни врски
----------------

* Статистика на кариерата
* 
* Амбициозниот Купе на местото на Бартез[*мртва врска*]
* Grégory Coupet face à Rivaldo en 1999

Наводи
------

1. ↑  „Скилачи и Купе продадени; Клебер Андерсон позајмен" (PDF). OL Group. 18 јули 2008. Посетено на 9 February 2012.

|  |  |  |  |  |
| --- | --- | --- | --- | --- |
| 

| * п
* р
* у
Состав на Франција на  СП 2006 |
| --- |
|  |
| 
* 1 Ландро
* 2 Бумсонг
* 3 Абидал
* 4 Виера
* 5 Галас
* 6 Макелеле
* 7 Малуда
* 8 Дорасо
* 9 Гову
* 10 Зидан
* 11 Вилтор
* 12 Анри
* 13 Силвестре
* 14 Саа
* 15 Тирам
* 16 Бартез
* 17 Живе
* 18 Диара
* 19 Сањол
* 20 Трезеге
* 21 Чимбонда
* 22 Рибери
* 23 Купе
* Селектор: Доменех

 | Франција |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 171526711
* ISNI: 0000 0001 2056 4864
* BNF: cb165188188 (податоци)

 |

 |
**Бреша Калчо** е италијански  фудбалски клуб со седиште во градот Бреша, Ломбардија. Во моментов се натпреварува во највискота лига по ранг во Италија, Серија А.

Клубот е основан во 1911 година и го држи рекордот по бројот на одиграни сезони во Серија Б со вкупно 53, вклучувајќи ги и 18-те по ред во периодот од 1947 до 1965, и биле победници трипати. Бреша има одиграно и 22 сезони во Серија А, каде најдобар пласман им е 7-мото место во сезоната 2001-2002, предводени од легендата на италијанскиот фудбал Роберто Баџо, исто така се квалификувале за Интертото купот за следната сезона и за првпат во својата историја клубот заиграл во некое од европските натпреварувања. Во Интертото Бреша стигнала до финалето, но загубила од Париз Сен Жермен поради правилото гол во гости, откако во двата натпревари резултатот бил нерешен.

Боите на клубот се сината и белата. Својте домашни натпревари Бреша ги игра на стадионот Марио Ригамонти кој е со капацитет од 16,308 седечки места.

Успеси
------

### Домашни натпреварувања

* **Серија Б** : 3

1964-1965, 1991-1992, 1996-1997
* **Серија Ц** : 1

1938-1939 (група Ц)
* **Серија Ц1** : 1

1984-1985 (група A)
### Меѓународни натпреварувања

* **Англо-италијански куп** : 1

1993-1994
### Младински натпреварувања

* **Кампионато Примавера** : 1

1974-1975
* **Турнир Вијареџо** : 1

1996
### Останати пласмани

* Серија А : 7-мо место

2000-2001
* Интертото куп

Финале : 2001
* Куп на Италија

Полуфинале: 2001-2002

Познати играчи
--------------

* Италија Роберто Баџо
* Италија Алесандро Алтобели
* Италија Андреја Пирло
* Италија Лука Тони
* Италија Дарио Хубнер
* Гана Стивен Апија
* Италија Роберто Баронио
* Германија Манфред Бинц
* Шпанија Жузеп Гвардиола
* Италија Лука Кастелаци
* Романија Георге Хаџи
* Италија Аимо Дијана
* Италија Франческо Флаки
* Италија Емилијано Бонацоли
* Италија Паоло Кастелини
* Италија Алесандро Дијаманти

Познати тренери
---------------

* Италија Азелјо Вичини
* Италија Едоардо Реја
* Унгарија Ѓорѓи Сароши
* Чешка Зденек Земан
* Романија Мирча Луческу

Надворешни врски
----------------

* Официјално мрежно место

|  |  |  |  |  |
| --- | --- | --- | --- | --- |
| 

| * п
* р
* у
Серија Б 2022-2023 |
| --- |
|  |
| 
Асколи Асколи **·** 
Бари Бари **·** 
Беневенто Беневенто **·** 
Бреша Бреша **·** 
Венеција Венеција **·** 
Зудтирол Зудтирол **·** 
Каљари Каљари **·** 
Комо Комо **·** 
Козенца Козенца **·** 
Модена Модена **·** 
Палермо Палермо **·** 
Парма Парма **·** 
Перуџа Перуџа **·** 
Пиза Пиза **·** 
Реџина Реџина **·** 
СПАЛ СПАЛ **·** 
Тернана Тернана **·** 
Фрозиноне Фрозиноне **·** 
Читадела Читадела **·** 
Џенова Џенова **·** 
 |  |

 |
Градинарска вила
**Вила** — повеќенаменска земјоделска и хортикултурна алатка. Се користи во градина, на нива, в поле. Тие се користат за копање на земјата, собирање мали остатоци при чистење на градината или се користат на терен кога се работи со сено. Во средниот век, вилите биле користени како оружје во селските востанија. Тие се состојат од рачка долга околу 150 см, на која е закачен продолжеток со неколку запци. Рачката најчесто е од буково или даово дрво, додека бројот на запците зависи од видот на вилата.

Полска вила
-----------

 Вила за уредување на градина
 Дрвена и метална вила за сено
Вилите што се користат за работа в поле или за чистење во градина имаат подолга рачка и помало растојание помеѓу заоблените заби, кои обично се 3 (вилушки за сено), 4 или 5 (вилушки за чистење на градината или расфрлање гној) или дури 10-12 (вили за утовар накомпири или на јаглен). Помалото растојание овозможува собирање помали остатоци.

Вилите за сено обично имаат три запци и нивната структура треба да овозможи подигање што е можно повеќе сено при собирање или при хранење на добитокот во штала. При работа со сено, често се користат вили со дрвен продолжеток, каде што средното продолжување (рог), го држи сеното бидејќи не е во иста рамнина со другите две.

Во поново време, употребата на вили в поле и на нива е намалена поради зголемената употреба на приклучоци за трактор, кои се користат за извршување на задачите многу побрзо.

Вили во митологијата и симболиката
----------------------------------

Грчкиот бог на морето, Посејдон, е претставен со рибарски трозабец во рацете. Поради сличноста меѓу трозабецот и вилите во христијанската митологија, ѓаволот често е претставен со вила, со кои ги мачи грешниците во пеколот. Затоа, виљушката била прогласена за орудие на ѓаволот од страна на Римокатоличката црква.

Вилите се чест симбол на селските здруженија и политички партии, како и чест мотив на уметнички дела.

Поврзано
--------

* Виљушка
* Трозабец
* Гребло

Наводи
------

1. ↑  „вила" — Дигитален речник на македонскиот јазик
2. ↑  „вила" — Официјален дигитален речник на македонскиот јазик
3. ↑  „Medieval period". Архивирано од изворникот на 12. 08. 2017. Посетено на 01. 09. 2013. Проверете ги датумските вредности во: `|accessdate=, |archive-date=` (help)
4. ↑  „Hay in art". Архивирано од изворникот на 31. 07. 2017. Посетено на 01. 09. 2013. Проверете ги датумските вредности во: `|accessdate=, |archive-date=` (help)
этрусский антефикс
Антефикси на работ на покрив на грчки храм
**Антефикс** (*Ante-fixae*) (од лат. *antefigere*, претходно прицрвстување), се вертикален блок на завршеткот на (контра)покривката на ќерамидите на покрив на грчки храм; го заземаат местото на киматиумот и обликуваат гребенести украси по рабовите на храмот. Актефиксите богато се резбаат со антемионска орнаментација.

Наводи
------

* Public Domain Оваа статија вклучуват текст од дело кое сега е во јавна сопственост: Chisholm, Hugh, уред. (1911). *Encyclopædia Britannica* (11. изд.). Cambridge University Press. Отсутно или празно `|title=` (help)CS1-одржување: ref=harv (link)

|  |  |
| --- | --- |
| Stub icon | *Оваа статија поврзана со архитектурата е никулец. Можете да помогнете со тоа што ќе ја проширите.** п
* р
* у
 |
Шаховска фигура - Бела кралица
Шаховска фигура - Црна кралица
**Дамата** или **кралицата** (♕, ♛) е најмоќната фигура во шахот. Секој играч ја започнува играта со една кралица, сместена до кралот. Почетниците често случајно ги разменуваат места за кралот и кралицата, па полесно е да се запамети правилото дека „кралицата оди по нејзината боја". Тие започнуваат од областа на сопствената боја - белата кралица започнува од белото поле, а црната кралица од црното поле. Во алгебарска нотација, белата кралица започнува од полето д1, а црната од д8. 

 Кога шахот служел како воена игра за планирање на битки, кралицата ги претставувала најискусните и најспособните сили на кралот, а не негова сопруга. Во многу случаи, таа била негов личен чувар. 

Кралицата може да се помести во права линија вертикално, хоризонтално или дијагонално, за колку било слободни полиња. Неговата подвижност може да се опише како комбинација на подвижноста на топовите и ловците. Како и повеќето други фигури, кралицата јаде други фигури ставајќи се на полето претходно зафатено од изедената фигура. 

Обично се смета дека кралицата е малку помоќна од топот и ловецот, а малку послаба од два топа. Бидејќи кралицата е највредната фигура, скоро секогаш е лош потег да се смени кралицата за која било фигура освен непријателската кралица, освен ако ова не доведе до позиција каде што може да се матира непријателот крал ( демин гамбит ). 

Кралицата е најмоќна кога таблата е отворена, кога непријателскиот крал не е добро заштитен, или кога има небранети фигури на непријателската страна. 

Почетниците често ја ставаат кралицата во акција што е можно поскоро, со надеж дека таа ќе се најде на страната на непријателот, ќе земе повеќе фигури од него, а можеби дури и ќе го матира. Иако е ефикасна против почетниците, оваа стратегија е лоша против искусните играчи. Ако другите фигури не се отворени, нападот на кралицата може лесно да се одврати. Освен тоа, бидејќи кралицата е премногу важна за размена на која било фигура, бранителот често може да добие предност напаѓајќи ја изложената кралица и принудувајќи ја да се повлече.
***Брз и бесен*** е  Ворнер Брос од 1949 година. *Цртан филм Тјунс*, во режија на Чак Џонс, а по сценарио на Мајкл Малтез.  Краткиот филм бил објавен на 17 септември 1949 година, а во главните улоги играат Вајл Е. Којотот и тркачот на патот. 

Ова било деби на парот Којот / Тркач и со бил поставен образецот за серијата, во која Вајл Е. Којот (овде со оглед на името на потсмев на родот / видот во лажно-латински *месојаден вулгарис* ) се обидува да го фати *тркачот на патиштата (Accelleratii Incredibus* ) преку многу стапици, планови и производи. Во овој прв цртан филм, сè уште не се направени сите производи од ACME.

Насловот е претставен со изразот „брз и бесен".

Заплет
------

Наводи
------


1. ↑  Beck, Jerry; Friedwald, Will (1989). *Looney Tunes and Merrie Melodies: A Complete Illustrated Guide to the Warner Bros. Cartoons*. Henry Holt and Co. стр. 202. ISBN 0-8050-0894-2.
2. ↑  Lenburg, Jeff (1999). *The Encyclopedia of Animated Cartoons*. Checkmark Books. стр. 128–129. ISBN 0-8160-3831-7. Посетено на 6 June 2020.
**Ванчо Китанов** (роден во 1923
 година во Пехчево - починал на 21 мај 1943

 година во месноста Врши Дол, Виничко) — македонски партизан, првоборец од НОБ.

Животопис
---------

Ванчо Китанов како ученик во Струмичката гимназија станал член на СКОЈ (1941), а наскоро потоа и член на КПЈ. Бил борец на Првиот плачковички НОПО, а при неговото разбивање од бугарската војска и полиција успеал да ја пробие блокадата (18. Ⅻ 1942) и се илегализирал. Во отсуство бил осуден на 15 години затвор. Подоцна станал борец на Штипскиот НОПО „Гоце Делчев" и загинал во борба со бугарската војска и полиција.

Наводи
------

1. ↑  Ристовски, Блаже, уред. (2009). „*Китанов*". *Македонска енциклопедија*. , книга I (А-Љ). Скопје: МАНУ. стр. 694. Text "series
" ignored (help)
Арне Фридрих
**Арне Фридрих** ( гер. *Arne Friedrich*, Бад Оајнхаузен 29 мај 1979 ) — поранешен професионален германски фудбалер и сегашен тренер на германската репрезентација до 17 години.

Кариера
-------

До јуни 2007 година Фридрих играл 49 пати за репрезентацијата на Германија. Тој играл за репрезентацијата на 21 август 2002 година против Бугарија во Софија (2: 2).

Учествувал на Светското првенство 2006, кога германската репрезентација го освоила третото место. Тој исто така беше во тимот на Светското првенство во Јужна Африка во 2010 година, повторно освои 3 место.

Наводи
------

1. ↑  „Verletzungsprobleme: Arne Friedrich beendet seine Karriere" [Injury problems: Arne Friedrich ends his career] (германски). Spiegel Online. 23 June 2013. Посетено на 23 June 2013.

Надворешни врски
----------------

* Матична страница  (германски)
* Арне Фридрих на WorldFootball.net
* Arne Friedrich at kicker.de (германски)
* Арне Фридрих на National-Football-Teams.com
Монета со Ликот на Антигон III Досон
**Антогон III Досон** (263 п.н.е. — 221 п.н.е.) — крал на Македонија од 229 п.н.е. до 221 п.н.е. Ѝ припаѓал на династијата Антигониди.

Освојување на тронот
--------------------

Антигон III бил внук на Антигон II Гонат (од неговиот полубрат Деметриј). Со смртта на Деметриј II (229 п.н.е.), Антигон станал старател на синот на Деметриј II, Филип. Во 227 п.н.е. Антигон се оженил со вдовицата на Деметриј II, Фтија (мајка на Филип), со тоа тргнувајќи го младиот Филип и станал крал. Кога се покажал способен да ги штити интересите на Македонија, со победите против Дарданците и Ајтолците и кога се обврзал дека ќе ги чува правата на престолот за Филип, а не за своите деца, бил избран за легален крал на Македонија (227 п.н.е.).

Воени кампањи и битки
---------------------

Како македонски владетел постигнал видни резултати во консолидирањето на Македонија и во обновувањето на нејзината активна меѓународна улога. Покажал извонредни квалитети како воен стратег и тактичар. Презел успешна поморска експедиција против Карија (227 п.н.е.), а три години потоа се замешал во судирот меѓу Ахајскиот сојуз и Спарта.

Антигон го поддржувал Арат од Сикион во Ахајската лига против Ајтолската лига и Клеомен III, кралот на Спарта. Антигон го поразил Клеомен III во Битката кај Селасија, (јуни 222 п.н.е.), а со тоа ја принудил Спарта на капитулација. Ги одбил нападите на Илирите, кои за време на неговото отсуство навлегле во Горна Македонија. Истоштен од долготрајни војни се разболел, по што починал. Според Полибиј можно е да починал од прскање на вена, додека викал бодрејќи ги своите војници, во битките против Илирите.

Наводи
------

1. 1 2 3 4  *Македонски историски речник*. Скопје: ИНИ. 2000. стр. 34. ISBN 9989-624-46-1. На `|first=` му недостасува `|last=` (help)
2. ↑  *Личности од Македонија*. Скопје: МИ-АН. 2002. стр. 25. ISBN 9989-613-28-1. На `|first=` му недостасува `|last=` (help)
3. ↑  Polybius, *Histories* 2.70.6

|  |  |  |
| --- | --- | --- |
| Претходник:**Деметриј II** | **Крал на Античка Македонија**229–221 п.н.е. | Наследник:**Филип V** |

* п
* р
* у
 Кралеви на Античка Македонија

|  |  |  |
| --- | --- | --- |
| Симболот на Античка Македонија | **Аргеади** | Каран • Коин • Тирима • Пердика I • Аргеј I • Филип I • Аероп I • Алкет I • Аминта I • Александар I • Алкет II • Пердика II • Архелај I • Кратер • Орест • Аероп II • Архелај II • Аминта II • Павзаниј • Аминта III • Аргеј II • Аминта III • Александар II • Пердика III • Аминта IV • Филип II • Александар III Македонски • Филип III Аридеј • Александар IV |
| **Намесници** | Антипатар • Пердика • Полиперхон • Касандар |
| **Антипатриди** | Касандар • Филип IV • Александар V • Антипатар II • Состен |
| **Антигониди** | Деметриј I Опсадникот • Антипатар II • Антигон II Гонат • Деметриј II • Антигон III Досон • Филип V • Персеј |
| **Птолемаиди** | Птоломеј II Керавн • Мелегар |
| **Други** | Лизимах • Пир Епирски |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 19565865
* LCCN: nr95002091
* ISNI: 0000 0003 9910 7942
* GND: 118503375
* SELIBR: 331207
* SUDOC: 032559003
* BNF: cb12356571b (податоци)

 |

 |
Вила Годи, првата вила на Андреја Паладио
Според монографијата *Четири книги за архитектурата* (*Quattro Libri dell'Architettura*) од Андреја Паладио, овој е првиот негов запишан проект. Вилата е порачана од браќата Џироламо, Пјетро и Маркантонио Годи и започната е во 1537, а завршена во 1542, со подоцни измени на задниот влез и градините. 

Вилата е необична по тоа што фасадата нема никакви декорации кои ги знаеме од подоцнежните дела на Паладио, по кои всушност тој е познат, како и по други елементи како префинети симетрични пропорции на фасадата и обликувањето на самата структура. Вилата има два апратмана на двете страни од ццентралната оска помеѓу вдлабнатиот влез или *лоџија* до т.н. *salone*. Внатрешноста е украсена со фрески од Квалтиеро Падовано и други мајстори.

Вилата и теренот околу неа е отворена за јавноста попладне преку целата година. Во неа се наоѓа и археолошки музеј, со стотици фосили од локалната флора и фауна.

Поврзано
--------

* Андреја Паладио
* Паладијанска архитектура
* Паладијански вили на Венето

Надворешни врски
----------------

* Вила Годи - Лонедо ди Луго Вичентино - (1537) (англиски)
**Викторија Теодору** поет, раскажувач, романописец, преведувач, родена е 1928 година на Крит во Грција.

Животопис
---------

Викторија Теодору дипломирала на Филозофски факултет во Атина. Иако млада, таа зела учество во Граѓанската војна и била дел од Народниот отпор во Грција против фашизмот. Поради своите напредни идеи и оружање отпир била затворена и поминала неколку години во затвор. Припадник е на група Поети на Отпор. Почесен член е на Друштво на писатели на Македонија.

Добитник е на почесно Рациново признание.

Дела
----

* Песни, поезија, 1957 година;
* Праг и прозорец, поезија, !962 година;
* Северно предградие, поезија, 1966 година;
* Кавал, поезија 1971 година;
* Излет, поезија, 1973 година;
* Пофалба, поезија, 1973 година;
* Женски затвор, проза, 1975 година;
* уранија, поезија, 1978 година;
* Трајко, роман, 1979 година;
* Сјајот на вечерницата, поезија, 1980 година;

Преведувач е поетската збирка Бели Мугри на Кочо Рацин. Нејзиниот превод доживеал две изданија.

Наводи
------

1. ↑  Македонски писатели, ДПМ, Скопје, 2004.
**Анте Томиќ** (Дубровник, СФРЈ 17 февруари 1987

) е хрватски кошаркар. Игра на позиција центар, а моментално настапува 

за Хувентут. Исто така е член и на кошаркашката репрезентација на Хрватска.

Кариера
-------

Кариерата ја започнал во 1995 година во кошаркашкиот клуб КК Шумица во кој прв тренер му бил Перо Јејина. Во 2002 година заминал во Загреб, но после кратко време оди на заем во Горица каде се задржал една сезона, па во 2004 година се вратил во Загреб. Неговите најголеми успеси се второ место на кадетското првенство на Хрватска, и прво место на јуниорското првенство на Хрватска. После враќањето во позицијата на центар, Томиќ со своите 215 сантиметри висина и одлична техника го надокнадил тој недостаток.

Се пријавил на НБА нацртот во 2008 година и одбран е како 44 избор на нацртот од страна на Јута Џез. Главниот менаџер Јуте, Кевин О'Конор изјавил дека Томиќ е „влог во иднината на клубот". Томиќ без оглед на нацртот останал во Европа, поточно во Загреб за да ги поправи своите недостатоци во играта.

Во сезоната 2007/08 добил награда за лауреат „Кошаркар.хр" за најдобар кошаркар на сезоната. Сезоната на регионалната НЛБ лига 2008/09, Загреб ја заврши во долниот дел на табелата. И покрај тоа, Томиќ одиграл одлична сезона, за нешто повеќе од 30 минути на паркетот просечно постигнал 15.8 скокови. Одличните игри му донеле наслов најкорисен играч во регионалната НЛБ лига. Во сезоната 14 пати остварил дабл-дабл ефект, во девет прилики имал индекс +30 и повеќе. Во јуни 2009 година се споменувало заминување во израелскиот Макаби Тел Авив, како наследник на Никола Вујиќ во жолт дрес. Иако за неговите услуги биле заинтересирани Цибон и уште некои странски клубови, Загребското побарување за компензација од 2.000.000 евра колку барале за откуп на двегодишен договор ги одбило клубовите. Изјавил дека би сакај да оди во Цибон да игра Евролига и да напредува. Се споменувале некакви размени на играчи со кои би стигнал во Цибон, ама на крајот останал во Загреб. Последната утакмица за Загреб ја одиграл против белградската Црвена Ѕвезда.

Во јануари 2009 година преминал во шпанскиот Реал од Мадрид. Добил отказ во Реал на 26 јуни 2012 година.

На 5 јули 2012 година потпишал за Барселона на 3+1 година.

Наводи
------

1. ↑  „Real Madrid otpustio hrvatskog centra Antu Tomića". Tportal.hr. 26 јуни 2012. Посетено на 21 март 2013.
2. ↑  „Tomić iz Reala u - Barsu!". Sportske.net. Архивирано од изворникот на 2012-07-12. Посетено на 21 март 2013.
**Вилата Водно** е официјалното работно место на Претседателот на Република Македонија. Објектот се наоѓа во подножјето на Водно, на јужниот раб на Скопје. Вилата е во близина на резиденцијата на претседателот. Објектот се состои од приземје и кат на повеќе нивоа, и има околу 2.500 м2 корисна површина.

Вилата Водно има приземје и кат кој е на повеќе нивоа. Таа е составена од стар и нов дел. Стариот дел кој е реновиран е остаток од некогашна државна вила која во минатото ја користеле функционери, а новиот е граден во периодот 2004 - 2008, а за изградбата од државната каса се потрошени околу пет милиони евра.

Во вилата, освен канцеларијата на претседателот има посебни работни простории за неговите служби, како и посебни простории за состаноци и приеми. Мебелот е модерен и со национални обележја. Во просториите за состаноци и приеми ѕидовите се украсени со уметнички слики од познати македонски уметници, како и мозаици изработени од Глигор Чемерски.

Во паркот околу вилата се засадени чемпреси, елки и други зимзелени дрвја, пространи тревници и цветни градини.

До вселувањето на претседателот, вилата била нарекувана „Вила Анекс". Од 2009. година, просториите во Парламентот кои служеле како претседателски кабинет биле отстапени за потребите на собраниските служби, односно за собранискиот претседател Трајко Вељаноски и уште за 17 други пратеници.

Наводи
------

1. ↑  Идивиди, 11 мај 2009: ИВАНОВ ЌЕ РАБОТИ ВО НОВАТА РЕЗИДЕНЦИЈА „АНЕКС" НА ВОДНО
2. ↑  Утрински весник, 20 јули 2009: Промовирани мозаиците на Глигор Чемерски во вилата „Водно"[*мртва врска*]

Надворешни врски
----------------

* Виртуелна тура на Вила Водно на страната на Претседателот на Република Македонија Архивирано на 30 септември 2012 г.
Викторија БенедикстонВикторија Бенедикстон
**Викторија Бенедиктсон** (6 март 1850

 во Дом - 21 јули 1888

) — шведска писателка. Родена е како **Викторија Марија Брузелиус** во **Дом**, село во провинцијата Сканија. Таа пишувала под псевдонимот **Ернст Алгрен**.

Животопис
---------

Бенедиктсон пораснала на фарма во Шведска. На 21 година се омажила за 49-годишен вдовец од Херби. Таа, заедно со Аугуст Стриндберг, се смета за еден од најголемите поборници на шведскиот реалистички стил на пишување. Во нејзините романи таа ја опишувала нееднаквоста во бракот и често во нејзините дела дебатирала за проблемите поврзани со правата на жените. Современите критичари ја сметаат за рана феминистка; порано фокусот бил ставен на нејзината љубовна врска со Георг Брандес.

Таа извршила самоубиство во соба во хотелот Леополд на Ховедвагтсгаде - во близина на Конгенс Ниторв во Копенхаген.

Наводи
------

1. ↑  „skbl.se – Victoria Maria Benedictsson". *skbl.se*. Посетено на September 13, 2019.
2. ↑  „A Brief Biography of Victoria Benedictsson". Архивирано од изворникот на 2012-02-05. Посетено на 2012-04-29.
Висенте Ескудеро (1933)
**Висенте Ескудеро** (27 октомври 1892 година во Ваљадолид, Шпанија – 4 декември 1980 година во Барселона) бил шпански танчер на фламенко. Тој бил тесно поврзан со авангардата на своето време и ја донел модернистичката естетика за да се прикаже на неговата теорија за танцот.

Ескудеро беше еден од ретките теоретичари на своето време кој коментираше за кореографијата и презентацијата на машкиот танц фламенко и неговиот „Декалог" или десет правила за машкиот танчер се почитуваат и денес. Покрај тоа што бил водечки фламенко танчер во неговата ера, тој бил талентиран сликар во стилот, а неговите студии за фламенко често се изложувани. Неговото дело беше восхитувано од шпанскиот модернистички сликар Жоан Миро. Ескудеро се појави и во филмовите *Кастиља на оган* (1960) и *Со Источниот ветер* (1966).

Неговата прва официјална изведба била во 1920 година во театарот Олимпија во Париз. Својата зрелост како танчер ја достигна меѓу 1926 и 1936 година, за кое време имаше интензивни турнеи низ Европа и Америка. Неговата најпозната продукција беше *El amor brujo*.

Пишувањето на Ескудеро на тема танц на фламенко и кореографија бил влијателно во формирањето на вкусовите на неговата генерација и на следната, и тој работел и влијаел на легендарниот Антонио Гадес. Неговиот стил се засновал на силна и експресивна мажественост и јасна и прецизна работа на нозете и *загради* (движења на рацете). Десетте принципи на Ескудеро беа како што следува:

1. Танцувајте во машки стил.
2. Трезвеност.
3. Свртете го зглобот со затворени прсти.
4. Ограничено движење на колковите.
5. Танцувајте мирно, без суета.
6. Хармонија на стапала, раце и глава.
7. Бидете убави, флексибилни и искрени.
8. Развијте индивидуален стил и акцент.
9. Танц во традиционална носија.
10. Чувајте низа звуци во умот, не ставајте шајки во чизмите, танцувајте на едноставна сцена и не користете додатоци.

Неговото објавено пишување вклучува:

* Mi baile *(Мојот танц)* (1947);
* Pintura que baila *(Танцувачки сликар)* (1950);
* Decálogo del buen bailarín *(Десет правила за машки танчер) (* 1951).

Надворешни врски
----------------

* Архиво Висенте Ескудеро:  Архивирано на 4 март 2017 г.
* Биографија на Висенте Ескудеро и сродни производи
* 

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 87051024
* LCCN: n88217568
* GND: 1132271355
* SUDOC: 234035218
* BNF: cb13559166v (податоци)
* BNE: XX1591391

 |

 |
Портрет на брадест човек (поет Архилох?). Римска копија ок. 2-ри. век
**Архилох** (грчки: *Ἀρχίλοχος*) — старогрчки сатиричар.

Животопис
---------

Архилох е роден околу 680, а умрел околу 645 година п.н.е. Тој живеел на островот Пар. Според Плутарх, жителите на Лакедемонија го протерале Архилох од неговата држава, зашто тој се фалел дека попрво би го фрлил штитот, отколку да погине во битката. Всушност, на едно место, и самиот Архилох кажува дека го фрлил штитот за полесно да побегне од битката.

Творештво
---------

Архилох е творец на јамбот. Тој извршил големо влијание врз Хорациј, кој ги напишал своите „Еподи" по угледот на Ахилох.

Наводи
------

1. ↑  Erazmo Roterdamski, *Pohvala ludost*i. Beograd: Rad, 2016, стр. 117.
**Бергбанрегион/Шварцатал** (германски: *Bergbahnregion/Schwarzatal*) — поранешна општинска заедница во округот Залфелд-Рудолштат, во сојузната покраина Тирингија, Германија. Седиште на општинската заедница било во Обервајсбах. Била распуштена во јануари 2019 година.

Општинската заедница Бергбанрегион/Шварцатал се состоела од следниве општини:

1. Курсдорф
2. Десбах
3. Кацхите
4. Мојзелбах-Шварцмиле
5. Обервајсбах

Координати: 50°35′N 11°09′E﻿ / ﻿50.583° СГШ; 11.150° ИГД﻿ / 50.583; 11.150

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 146233785
* LCCN: n2011004120
* GND: 5132116-6

 |

 |


|  |  |
| --- | --- |
| Stub icon | *Оваа статија за место во округот Залфелд-Рудолштат е никулец. Можете да помогнете со тоа што ќе ја проширите.** п
* р
* у
 |
***Аламах*** (арап. **عَلَّامة** , урду и персиски: علامه‎, што значи „Научен"), исто така напишано *Алама*, ― исламска почесна титула за длабок научник, повеќејазичар, човек со огромно читање и ерудиција или голем ученик.

Титулата ја носат научниците од исламскиот фикх (јуриспруденција) и филозофијата. Се користи како почест во сунитскиот ислам, како и во шиитскиот ислам, најмногу во Јужна Азија, Блискиот Исток и Иран. Сунитите и шиитите кои се стекнале со стипендија во неколку дисциплини често се нарекуваат со титулата. Се користи и за филозофи, како што е Алама Икбал.

Поврзано
--------

* Абу ал-Баракат ал-Насафи
* Шајх ал-Ислам
* Список на ајатоласи
* Список на марџи

Наводи
------

1. ↑  Team, Almaany. „تعريف و شرح و معنى علامة بالعربي في معاجم اللغة العربية معجم المعاني الجامع، المعجم الوسيط ،اللغة العربية المعاصر ،الرائد ،لسان العرب ،القاموس المحيط - معجم عربي عربي صفحة 1". *www.almaany.com* (англиски). Посетено на 9 април 2022.
2. ↑  Phyllis G. Jestice (2004). *Holy People of the World: A Cross-cultural Encyclopedia, Volume 3*. ABC-CLIO. стр. 367. ISBN 9781576073551. Архивирано од изворникот на 17 април 2019. Посетено на 9 април 2022.
**Боинг 727** (англиски: *Boeing 727*) е патнички тримоторен млазен авион со краток до среден долет. 

Првиот 727 полетал во 1963 година и во текот на една деценија бил најпроизведуваниот авион во светот. Вкупно биле испорачани 1.831 единици до 1984. кога го заменил неговиот наследник Боинг 737. Во август 2008. сѐ уште летале вкупно 500 од нив.

727 собира од 149-189 патници и има долет од 4.450-5.000км, зависно од верзијата. Најголемиот недостиг на 727 било високото ниво на бучава, тој е еден од најбучните млазни авиони, и потребно е да се инсталираат пригушувачи на моторите за да ги задоволи денешните еколошки стандарди.

Наводи
------

1. ↑  "World Airliner Census", *Flight International*, 19-25 август 2008.
2. ↑  Fedex Hushkit webpage
3. ↑  Fedex Hushkit Customer List

*Оваа статија поврзана со летало е никулец. Можете да помогнете со тоа што ќе ја проширите*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85015274
* GND: 4577053-0

 |

 |
**Буковик** — вулканска купа сместена на 3 км североисточно од Пехчево, во состав на планината Влаина. Претставува единствена јасно изразена вулканска образба во тој дел од земјата. Има пречник од околу 3,5 км, а површина од 8 км2. Потекнува од горниот миоцен. Месното население ја смета за посебна планина.

Од јужната страна е длабоко пресечена со долината на Пехчевска Река, а од северната ја сече изворишниот дел на Желевица. Истакнатоста на купата (во однос на околниот предел) изнесува 600-700 м, а највисок врв е Орловец (1.723 м). На исток од овој врв, преку благо седло, Буковик се поврзува со билото на планината Влаина и нејзиниот највисок врв Кадиица (1.932 м).

Состав и облик
--------------

Купата е сочинета од кварцлатити, но не се забележува јасна кратерска структура, но присутни се траги од лавини текови, особено кон западен правец. Пирокластичниот материјал најверојатно е однесен со речната ерозија.

Поврзано
--------

* Влаина
* Вулканизам во Македонија
* Буковик — истоимена планина во Кичевско

Наводи
------

1. 1 2 3  Група автори (2016). „Вулканска купа Буковик кај Пехчево". *Студија за геодиверзитетот и геонаследството на Република Македонија и другите компоненти на природата* (PDF). Скопје: Министерство за животна средина и просторно планирање. стр. 144-145. ISBN 978-9989-110-90-0.
2. ↑  Милевски, Ивица (3 јануари 2014). „Влаина, неправедно „заборавена" планина!". портал ИГЕО. Посетено на 3 декември 2017.